2008 m. balandžio 22 d. Europos Parlamento rezoliucija su pastabomis, sudarančiomis neatskiriamą sprendimo dėl 2006 finansinių metų Europos Sąjungos bendrojo biudžeto įvykdymo patvirtinimo dalį, IX skirsnis – Europos duomenų apsaugos priežiūros pareigūnas



Oficialusis leidinys L 088 , 31/03/2009 p. 0091 - 0092



2008 m. balandžio 22 d. Europos Parlamento rezoliucija su pastabomis, sudarančiomis neatskiriamą sprendimo dėl 2006 finansinių metų Europos Sąjungos bendrojo biudžeto įvykdymo patvirtinimo dalį, IX skirsnis – Europos duomenų apsaugos priežiūros pareigūnas EUROPOS PARLAMENTAS, atsižvelgdamas į 2006 finansinių metų Europos Sąjungos bendrąjį biudžetą [1], atsižvelgdamas į 2006 finansinių metų Europos Bendrijų galutines metines ataskaitas – I tomas (C6–0370/2007) [2], atsižvelgdamas į Europos duomenų apsaugos priežiūros pareigūno metinę 2006 m. atlikto vidaus audito ataskaitą biudžeto įvykdymą tvirtinančiai institucijai, atsižvelgdamas į Audito Rūmų 2006 finansinių metų metinę biudžeto vykdymo ataskaitą ir Audito Rūmų specialiąsias ataskaitas kartu su audituotų institucijų atsakymais [3], atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą [4], atsižvelgdamas į EB sutarties 272 straipsnio 10 dalį, 274, 275 ir 276 straipsnius, atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [5], ypač į jo 50, 86, 145, 146 ir 147 straipsnius, atsižvelgdamas į Darbo tvarkos taisyklių 71 straipsnį ir V priedą, atsižvelgdamas į Biudžeto kontrolės komiteto pranešimą (A6–0094/2008), 1. pažymi, kad 2006 m. Europos duomenų apsaugos priežiūros pareigūnas (EDAPP) iš viso valdė 4138378 EUR įsipareigojimų asignavimų (2005 m. – 2840733 EUR), kurių 93,3 % panaudojo; 2. pažymi, kad Europos Audito Rūmai, atlikę EDAPP auditą, nepateikė jokių pastabų; pažymi, kad pagal nuo 2005 m. sausio 1 d. galiojančią kaupimo principu vykdomą apskaitą iš EDAPP 2006 m. finansinių ataskaitų paaiškėja neigiamas ekonominis finansinių metų rezultatas (1402513 EUR) ir tai, kad turto ir įsipareigojimų sumos tokios pat (23517 EUR); 3. pažymi, kad 2006 m. gruodžio 7 d. Komisijos, Parlamento ir Tarybos Generalinių sekretoriatų kartu su EDAPP pasirašytas administracinio bendradarbiavimo susitarimas buvo pratęstas dar 3 metų laikotarpiui ir įsigaliojo 2007 m. sausio 16 d.; 4. pažymi, kad, remiantis pirmiau minimu bendradarbiavimo susitarimu, visų EDAPP misijų administracinį tvarkymą užtikrina Komisijos individualių išmokų administravimo ir mokėjimo biuras ir atlyginant misijų metu patirtas apsigyvenimo išlaidas abiem kategorijoms, abiem nariams ir personalui, taikomos tos pačios vidaus taisyklės. 5. džiaugdamasis pažymi, kad EDAPP išankstinių patikrinimų ex post ir galutinių nuomonių teikimo procesai gerokai patobulėjo ir kad EDAPP nustatytas 2007 m. pavasario terminas paskatino institucijas ir įstaigas padidinti pastangas, siekiant įvykdyti savo įsipareigojimą teikti informaciją; 6. pažymi, kad pagal 2006 m. lapkričio 7 d. sprendimą EDAPP nusprendė nustatyti institucijos veiklą ir reikalavimus atitinkančią vidaus kontrolės struktūrą; 7. džiaugiasi, kad EDAPP ir EDAPP padėjėjas kiekvienais metais skelbia savo finansinių interesų deklaraciją, kurios forma panaši į tą, kurią kasmet pildo Europos Parlamento nariai, ir kurioje pateikiama svarbi informacija tokiais klausimais kaip deklaruotina profesinė veikla ir atlyginamos pareigos ar veikla; 8. sveikina EDAPP priėmus 2007 m. rugsėjo 12 d. sprendimą prisijungti prie 1999 m. gegužės 25 d. Europos Parlamento, Tarybos ir Komisijos tarpinstitucinio susitarimo dėl Europos kovos su sukčiavimu tarnybos (OLAF) [6] atliekamų vidaus tyrimų taikant Reglamentu (EB) Nr. 1073/1999 [7] nustatytą sistemą. [1] OL L 78, 2006 3 15. [2] OL C 274, 2007 11 15, p. 1. [3] OL C 273, 2007 11 15, p. 1. [4] OL C 274, 2007 11 15, p. 130. [5] OL L 248, 2002 9 16, p. 1. [6] OL L 136, 1999 5 31, p. 15. [7] 1999 m. gegužės 25 d. Europos Parlamento ir Tarybos reglamentas (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų (OL L 136, 1999 5 13, p. 1). --------------------------------------------------